இந்தத் திரைப்படம் வெளிவந்த முதல் வாரத்தில் கிட்டத்தட்ட 30 மில்லியன் அமெரிக்க டாலரைச் சம்பாதித்ததுடன், "Borat: Cultural Learnings of America for Make Benefit Glorious Nation of Kazakhstan" போன்று வெற்றிகரமாக ஓடியது, மேலும் இந்தத் திரைப்படம் அமெரிக்கா மற்றும் கனடாவில் 129 மில்லியன் அமெரிக்க டாலரையும், உலகம் முழுவதும் 260 மில்லியன் அமெரிக்க டாலரையும் சம்பாதித்தது என்று டிரீம்வொர்க்ஸின் உயர் மேலாளர், ஸ்டேசி ஸ்னைடர் தெரிவித்தார். "டிராபிக் தண்டர்" திரைப்படம் வெளியிடப்படுவதற்கு முன்பு, "தி டார்க் நைட்" என்ற திரைப்படம் நான்கு வாரங்களாக பட்டியலில் முதல் இடத்தில் இருந்தது. "தி டார்க் நைட்" திரைப்படத்தின் முதல் வார வருமானத்தைக் காட்டிலும் "டிராபிக் தண்டர்" திரைப்படத்தின் முதல் வார வருமானம் மிகவும் அதிகம் என்று "நேஷனல் போஸ்ட்" பத்திரிகையின் எழுத்தாளர் பாப் தாம்ஸன் தெரிவித்தார். "என்டெர்டெய்ன்மென்ட் வீக்லி" கருத்தின்படி, கோடைக்கால திரைப்பட வெளியீடுகளுக்கு முன்பாக தொகுக்கப்பட்ட பட்டியலின் அடிப்படையில் இந்தத் திரைப்படம் 142.6 மில்லியன் அமெரிக்க டாலர் என்ற மிகப்பெரிய வருமானத்தை ஈட்டி அமெரிக்கத் திரைப்பட வரிசையில் பத்தாவது இடத்தைப் பிடித்தது.

"டிராபிக் தண்டர்" திரைப்படம் 3,319 திரையரங்குகளில் வெளியிடப்பட்டதுடன், அமெரிக்கா மற்றும் கனடாவில் வெளியிட்ட முதல் ஐந்து நாட்களில் 36,845,588 அமெரிக்க டாலர் வருமானத்தை ஈட்டியது. இந்தத் திரைப்படம் வெளியிட்ட முதல் வாரத்தின் முடிவில் 25,812,796 அமெரிக்க டாலர் வருமானத்தை ஈட்டியதுடன், அதே வாரத்தில் வெளிவந்த "" மற்றும் "மிர்ரர்ஸ்" ஆகிய திரைப்படங்களின் வருமானத்தை விஞ்சி அமெரிக்கத் திரைப்படப் பட்டியலில் முதல் இடத்தைப் பிடித்தது. இந்த வெற்றியைக் குறித்து டிரீம்வொர்க்ஸின் பிரதிநிதி பின்வருமாறு கருத்து தெரிவித்தார், "வெளிப்படையாகச் சொன்னால், நாங்கள் மெய் சிலிர்த்துக் காணப்படுகிறோம். நாங்கள் நினைத்ததைக் காட்டிலும் இந்தப் படம் சிறந்த முறையில் ஓடிக் கொண்டிருக்கிறது." ரஷ்யாவில் 418 திரையரங்குகளிலும், அரபு நாடுகளில் 19 திரையரங்குகளிலும் இந்தத் திரைப்படம் வெளியிடப்பட்டது என்பதுடன், வெளியிட்ட முதல் வாரத்தில் ரஷ்யாவில் 2.2 மில்லியன் அமெரிக்க டாலர் வருமானத்தையும், அரபு நாடுகளில் 319,000 அமெரிக்க டாலர் வருமானத்தையும் ஈட்டியது. 
இந்தத் திரைப்படம் வெளிவந்த முதல் இரண்டு வாரங்களில் அமெரிக்கா மற்றும் கனடா ஆகிய நாடுகளின் திரைப்படப் பட்டியலில் தொடர்ந்து முதலிடத்தைப் பெற்றது என்பதுடன், 2008 ஆம் ஆண்டு வெளிவந்த படங்களில் தொடர்ந்து இரண்டு வாரங்கள் முதல் இடத்தைப் பிடித்த இரண்டாவது திரைப்படம் ("தி டார்க் நைட்" திரைப்படத்திற்கு பிறகு) என்ற பெருமையைப் பெற்றது. இந்தத் திரைப்படம் 3,473 திரையரங்குகளில் வெளியிடப்பட்டது என்பதுடன், 2008 ஆம் ஆண்டில் அதிக திரையரங்குகளில் வெளியிடப்பட்ட முதல் 25 படங்களுக்கான பட்டியலில் இடம் பிடித்தது. 2008 ஆம் ஆண்டில், இந்தத் திரைப்படம் உள்நாட்டில் அதிக வருமானம் ஈட்டிய ஐந்தாவது திரைப்படம் என்ற பெருமையைப் பெற்றதோடு, ஆர்-தரத்தைப் பெற்ற படமாகவும் விளங்கியது. அமெரிக்கா மற்றும் கனடாவில் 110 மில்லியன் அமெரிக்க டாலருக்கும் அதிகமான வருமானத்தை ஈட்டிய "டிராபிக் தண்டர்" திரைப்படம் ஸ்டில்லர் இயக்கிய படங்களில் மிகவும் வெற்றிகரமான படமாகும். அமெரிக்கா மற்றும் கனடாவில் இந்தத் திரைப்படம் 110,515,313 அமெரிக்க டாலர் வருமானத்தை ஈட்டியதுடன், சர்வதேச அளவில் 77,557,336 அமெரிக்க டாலர் வருமானத்தை ஈட்டியது, அத்துடன் உலகளாவிய அளவில் இந்தத் திரைப்படம் ஈட்டிய மொத்த வருமானத்தின் அளவு 188,072,649 அமெரிக்க டாலர் ஆகும்.

பாக்ஸ் ஆஃபிஸ்
ஹோம் மீடியா
தயாரிப்பு
வெளியீடு